**Ministru kabineta noteikumu projekta**

**„****Grozījumi Ministru kabineta 2004.gada 17.februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26.panta pirmā daļa un 27.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2015.gada 14.jūlija Īstenošanas lēmums 2015/1169, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2015/1169). Polijas, Lietuvas un Igaunijas kompetentās iestādes 2015.gada maijā Eiropas Komisijas Pastāvīgās komitejas dzīvnieku veselības, labturības, kontroles un importa nosacījumu sekcijas sanāksmē ziņoja par vairākiem Āfrikas cūku mēra gadījumiem mežacūkām. Eiropas Komisija, izvērtējot risku un ņemot vērā epidemioloģisko informāciju, kā arī lai veiktu mērķtiecīgus dzīvnieku veselības un kontroles pasākumus un novērstu nevajadzīgus tirdzniecības traucējumus, ir izdarījusi grozījumus Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. Āfrikas cūku mēra uzraudzība, kontrole un apkarošana ir noteikta Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2015/1169 normas.Īstenošanas lēmumā 2015/1169 precizētas (palielinātas) I un II riska zonas Igaunijas Republikā, Polijas Republikā un Lietuvas Republikā. Līdz ar to Ministru kabineta noteikumu projektā „Grozījumi Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts (VSS – 804)) paredzēts precizēt Igaunijas Republikā, Polijas Republikā un Lietuvas Republikā noteiktās I un II riska zonas teritorijas. Grozījumi nepieciešami, lai noteiktu, ka Latvijā nav atļauts ievest no minēto republiku II riska zonas dzīvus cūku sugas dzīvniekus un no tiem iegūtus dzīvnieku izcelsmes produktus un atsevišķus pārtikas produktus.Āfrikas cūku mēra epidemioloģiskā situācija Igaunijā ir ļoti strauji mainījusies pēdējo nedēļu laikā. Arī Latvijā ir konstatēti jauni gadījumi, kad mežacūkas ir saslimušas ar Āfrikas cūku mēri. Atsevišķi gadījumi ir konstatēti II riska zonā ļoti tuvu I riska zonai. Lai veiktu mērķtiecīgus dzīvnieku veselības kontroles pasākumus un nepieļautu Āfrikas cūku mēra tālāku izplatīšanos, kā arī novērstu nevajadzīgus tirdzniecības traucējumus Eiropas Savienībā un izvairītos no tā, ka trešās valstis nosaka nepamatotus šķēršļus tirdzniecībai, bija nepieciešams izdarīt grozījumus Īstenošanas lēmumā Nr.2014/709/ES. Tāpēc Eiropas Komisija sagatavoja, Eiropas Savienības dalībvalstu eksperti atbalstīja un Eiropas Komisija 2015.gada 31.jūlijā Eiropas Savienības Oficiālajā Vēstnesī publicēja Komisijas 2015.gada 29.jūlija lēmumu Nr.2015/1318/ES, ar ko attiecībā uz ierakstiem par Igauniju un Latviju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums Nr.2015/1318/ES). Valsts sekretāru sanāksmes 2015.gada 30.jūlija sanāksmē izsludinātais noteikumu projekts (VSS – 804) ir papildināts ar Īstenošanas lēmumā Nr.2015/1318/ES noteiktajām teritorijām.2015.gada 8.augustā Eiropas Savienības Oficiālajā Vēstnesī ir publicēts Komisijas 2015.gada 7.augusta lēmums Nr.2015/1372/ES, ar ko attiecībā uz ierakstiem par Igauniju, Latviju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums Nr.2015/1372/ES). Valsts sekretāru sanāksmes 2015.gada 30.jūlija sanāksmē izsludinātais noteikumu projekts (VSS – 804) ir papildināts ar Īstenošanas lēmumā Nr.2015/1372/ES noteiktajām teritorijām. Normatīvā akta ērtākai uztverei un pārskatāmībai pielikuma punkti, kuros jau iepriekš ir izdarīti daudzi labojumi, ir izteikti jaunā redakcijā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 2015.gada 1.janvārī bija 7428 cūku sugas dzīvnieku īpašnieki, tai skaitā 7399 cūku sugas dzīvnieku īpašnieki, kas netur mežacūkas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no: 1) Komisijas 2015.gada 14.jūlija Īstenošanas lēmuma 2015/1169, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;2) Komisijas 2015.gada 29.jūlija lēmuma Nr.2015/1318/ES, ar ko attiecībā uz ierakstiem par Igauniju un Latviju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;3) Komisijas 2015.gada 7.augusta lēmuma Nr.2015/1372/ES, ar ko attiecībā uz ierakstiem par Igauniju, Latviju un Lietuvu groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2015.gada 14.jūlija Īstenošanas lēmums 2015/1169, ar ko attiecībā uz ierakstiem par Igauniju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – īstenošanas lēmums 2015/1169). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2015/1169 1.pants | 5., 6., 7., 8., 9., 10., 11. un 12.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/1318 1.pants | 1., 2.,3., 4., 5., 6., 11. un 13. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/1372 1.pants | 1., 2., 3., 6. un 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

*Anotācijas VI sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministra p.i.-

# Veselības ministrs G.Belēvičs

13.08.2015. 9:20

1397

S.Vanaga

67027363, Sanita.Vanaga@zm.gov.lv